ลูกสาวเป็นไข้ผื่นกุหลาบ นอนโรงพยาบาล 4 วัน พึ่งออกจากโรงพยาบาล มีผื่นแดงตามตัว ให้ทานยาฆ่าเชื้อผสมน้ำ อยู่ แต่ลูกถ่ายเหลวเป็นน้ำเหลืองๆ วันละ 3-4 ครั้ง ไม่ทราบว่าเป็นผลของยาหรือปล่าวครับ
สวัสดีค่ะ อาการท้องเสียในทารกสามารถเกิดได้จากหลายสาเหตุ ได้แก่ ลำไส้อักเสบติดเชื้อ, ผลข้างเคียงของยาบางชนิด, การแพ้นม, การแพ้อาหาร, สัดส่วนการชงนมไม่เหมาะสม,โรคทางลำไส้อื่นๆ เป็นต้นจากที่ เล่ามา มีความเป็นได้ว่า เป็นผลข้างเคียงจากยาฆ่าเชื้อ ซึ่งหากเด็กไม่มีอาการซึม ไม่มีไข้ ยังรับประทานอาหารหรือนมได้ปกติ แนะนำให้รอดูอาการ, ให้ดื่มน้ำเกลือแร่ในปริมาณที่สลากแนะนำให้เพียงพอ และแนะนำให้รับประทานยาฆ่าเชื้อเดิมจนครบเพื่อรักษาโรคเดิมจากที่นอนรพ.นะคะหากเด็กมีไข้ ซึม ไม่ร่าเริง ไม่สามารถรับประทานอาหารหรือนมได้ ควรพาไปพบแพทย์เพื่อตรวจดูอาการอีกครั้งนะคะ